«ፕሮጀክቶቹ አዲስ አበባን ወደ ተቀናጀ የከተማ ልማት ያሸጋግራሉ» የከተማ ፕላን ባለሙያዎች
አዲስ አበባ፡- በአዲስ አበባ ከተማ በውጭ እና በሀገር ውስጥ ባለሀብቶች ለተለያዩ አገልግሎቶች የሚውሉ ዘመናዊ መንደሮች ግንባታ መካሄድ ከተማዋን ወደ ተቀናጀ የከተማ ልማት የሚያሸጋግርና ኢኮኖሚያዊ ትሩፋቱም የላቀ መሆኑን የከተማ ፕላን ባለሙያዎች አስታወቁ፡፡በሲቪል ሰርቪስ ዩኒቨርሲቲ
የከተማ ልማት ምህንድስና
ኮሌጅ ዲንና የአዲስ
አበባ ዩኒቨርሲቲ መምህር፣
ዶክተር ዳንኤል ሊሬቦ
በተለይ ለአዲስ ዘመን
እንደገለፁት፣ የአፍሪካ መዲና
የዓለም አቀፍ ተቋማትና
ዲፕሎማቶች መቀመጫ የሆነችው
አዲስ አበባ አሁን
ባለችበት ገፅታ ዓለምአቀፍ
መስፈርቶችን ከማያሟሉት ከተሞች መካከል ትመደባለች። ይህም በሚያሳዝንና በሚያስተዛዝብ መልኩ ከተማዋን ለነዋሪዎችም ሆነ ለእንግዶች በሚመች መልኩ በዘመናዊ መንገድ የማልማት ፕሮጀክት ትግበራ እጦት ውጤት ነው። «ይህ ታሪክ ተለውጦ በአሁኑ ወቅት በአዲስ አበባ ከተማ የተጀመሩ የዘመናዊ መንደር ግንባታ ፕሮጀክቶች ከተማዋን ዳግም የሚወልዱና ህዳሴዋን የሚያስጀምሩ ናቸው» ያሉት ዶክተር ዳንኤል፣ ከተማዋ ስሟን በሚመጥን መልኩ ተወዳዳሪ፣ ለነዋሪዎች ተስማሚና ለጎብኚዎች አማላይ እንድትሆን የሚያስችሉና ኢኮኖሚያዊ ትሩፋታቸውም የላቀ መሆኑን አብራርተዋል።ፕሮጀክቶቹ የከተማዋን አጠቃላይ ገጽታ በመቀየር በተለይ ለነዋሪዎችና ቱሪስቶች ምቹ ከባቢን በመፍጠር የጎብኚዎች መናኸሪያ መሆን እንደሚያስችላት አመልክተው፣ ግንባታው የመሬት ጥበት ባለባቸው አገራት በተለይ በትንሽ ቦታ ላይ በርካቶችን ለማስፈር የሚያስችል መሆኑንም ገልጸዋል። «ውስን የሆነውን የከተማዋን የመሬት ሀብት በአግባቡ ለመጠቀም ፋይዳው የላቀ ነው፤ ፕሮጀክቶቹ የግሉን ዘርፍ ተሳታፊ ማድረጋቸውም ጠቀሚታውን ያገዝፈዋል» ብለዋል። እንደ ዶክተር ዳንኤል ገለጻ፤ ፕሮጀክቶቹ ሜጋ ፕሮጀክቶች እንደመሆናቸውም ምቹ መኖሪያዎችን ገንብቶ ዜጎችን ተጠቃሚ ከማድረግ ባለፈ ቋሚና ጊዜያዊ የሥራ ዕድል ይፈጥራል፤ የተደራጀ የመሠረተ ልማት ዝርጋታ እንዲኖርም ያግዛል።የዘመናዊ መንደሮቹ ግንባታ ቅይጥ በሆነ መልኩ የመኖሪያ አፓርትመንቶችን የመዝናኛና የንግድ ማዕከል፣ አረንጓዴ ስፍራዎች የሚያካትት መሆኑም በተለይ ማታ ላይ እንቅስቃሴ የምታቆመውንና ወደ ጭለማ የምትቀየረውን ከተማ፣24 ሰዓት ደማቅ እንድትሆን ያስችላል። መሰል ፕሮጀክቶች ሲተገበሩም
በዋነኝነት ጥንቃቄ ማድረግ
የግድ መሆኑን ያስገነዘቡት የከተማ ልማት ባለሙያው፣ ግንባታዎቹ በሕግና ሥርዓት መመራት እንዳለባቸውም አመልክተዋል። ለባለሀብቶች መሬት ከማስተላለፍ ጀምሮ በሌሎችም ሂደቶች መንግሥት ኃላፊነቱን በአግባቡ በመከወን ልማቱን ማስቀጠል እንዳለበት አሳስበዋል።በሲቪል ሰርቪስ ዩኒቨርሲቲ የድህረ ምረቃ ትምህርት ቤት ዳይሬክተርና አርክቴክት ፕላነር ዶክተር ፍሬው መንግስቱ በበኩላቸው፣ መሰል ግዙፍ ፕሮጀክቶች በከተማ ልማት ላይ የሚያበረክቱት ፋይዳ ዘርፈ ብዙ መሆኑን በመጠቆም፣ በተለይ የተቀናጀ የከተማ ክልል ልማትን ለማረጋገጥ ወሳኝ መሆናቸውን አስታውቀዋል።ባለሀብቶችን በማቀናጀት በመሰል ፕሮጀክቶች ላይ ማሳተፍ ሊደነቅና ሊበረታታ የሚገባው እርምጃ መሆኑን ጠቁመው፣ «ፕሮጀክቶቹ ሲተገበሩም ጥንቃቄ ማድረግ ይገባል» ሲሉ ዶክተር ፍሬውም አስገንዝበዋል። ከሕዝብ ትብብር አንስቶ የባለድርሻ አካላትን ቅንጅት ለመፍጠር የጋራ ራእይ እንዲኖር ማድረግና ይህንንም በአግባቡ መፈፀም እንደሚያስፈልግ አብራርተዋል።አዲስ አበባ ስሟን እንድትመጥን በሚያደርጉ ተመሳሳይ ፕሮጀክቶች በተለይ «የተቀናጀ የከተማ ክልል ልማትን ለመምራትና ለማስተባበር በሌሎች አገራት እንደሚደረገው በዘርፉ ብቃት ካላቸው ባለሙያዎች ጋር በቅርበት መስራት ያስፈልጋልም» ብለዋል።በአሁኑ ወቅት የተለያዩ የውጭ እና የሀገር ውስጥ ኩባንያዎች በአዲስ አበባ ከተማ ዘመናዊ መንደሮችን ለመገንባት እየተንቀሳቀሱ መሆናቸው ይታወቃል። የተባበሩት ዓረብ ኤምሬቶች ባለሀብቶች በለገሀር ግንባታ የጀመሩ ሲሆን፣ የአፋር ባለሀብቶች የአሚባራ መንደር ግንባታን በጎተራ አካባቢ በይዞታቸው ላይና ከከተማ አስተዳደሩ በሚገኝ ተጨማሪ ቦታ ላይ ተመሳሳይ ግንባታ ለማካሄድ የመሰረት ድንጋይ አስቀምጠዋል። የቻይና ኩባንያዎችም በጎተራ አካባቢ ተመሳሳይ ግንባታ እንደሚያካሂዱ ይጠበቃል።አዲስ ዘመን የካቲት 17/2012ታምራት ተስፋዬ 